
ČLANOM OBČINSKEGA SVETA

Na podlagi 61. člena Zakona o prostorskem načrtovanju (ZPNačrt, Ur. list RS, št. 33/07), 56. člena Statuta občine Izola (Uradne objave, št. 15/99, 17/12) ter 137. člena Poslovnika Občinskega sveta občine Izola (Uradne objave občine Izola 2/00, 3/2001, 5/2005) predlagam Občinskemu svetu v drugo obravnavo in sprejem

PREDLOG
Spremembe in dopolnitveOdloka o zazidalnem načrtu Prešernova – Drevored 1.maja v Izoli                                                  (Ur. objave št. 16/94, 13/99, 5/05, 17/06)

(skrajšano Odlok ZN Prešernova)
 -2. obravnava in sprejem-

· Naslov splošnega akta: 
Odlok o zazidalnem načrtu Prešernova – Drevored 1. maja v Izoli (Ur. objave št. 16/94, 13/99, 5/05, 17/06), v nadaljevanju ZN Prešernova. 

· Razlogi za sprejem 

ZN Prešernova je bil sprejet leta 1994 V sklopu zazidalnega načrta je stanovanjska stavba na naslovu Kosova 3, 6330 Izola (parc. št. 2048 k.o. Izola), ki sodi v območje B1 (območje vrtca), predvidena za odstranitev. Razlog spremembe je namera, da se stanovanjska stavba na naslovu Kosova 3, izvzame iz določil predvidenih posegov kot objekt za odstranitev. 
V ta namen se deloma  in v manjšem obsegu spremenijo določila Odloka ZN Prešernova, ki se nanaša na določitev odstranitve objektov, prav tako pa se deloma spremeni grafični del, ki označuje območje vrtca.  
Skladno s spremembo objekt na naslovu Kosova 3 ni več namenjen odstranitvi, temveč obstoječi objekt ohrani, možna pa je tudi njegova nadzidava (P+1). .
Sprejeti Odlok o spremembah ZN Prešernova bo predstavljal pravno podlago za pridobitev gradbenega dovoljenja za predvidene gradnjo, nadzidavo in ureditev dostopa ter dovoza stanovanjske stavbe na naslovu Kosova 3. 

Pripravila:
Vesna Vičič, univ. dipl. prav. 

									Župan 
mag. Igor Kolenc 

Na podlagi  29. člena Zakona o lokalni samoupravi (Uradni list RS,št. 94/2007 – uradno prečiščeno besedilo, 76/2008, 79/2009, 14/2010, 51/2010 in 84/2010) ter 30. in 100. člena Statuta Občine Izola (Uradne objave občine Izola, št. 15/99 in 17/12), je Občinski svet občine Izola na svoji 21. redni seji dne 26. 9. 2013 sprejel naslednji 
S K L E P 
1. 

Občinski svet je obravnaval in sprejel Odlok o spremembah in dopolnitvah Odloka o zazidalnem načrtu Prešernova– Drevored 1.maja v Izoli  (Ur. objave št. 16/94, 13/99, 5/05, 17/06). 

2. 

Odlok o spremembah in dopolnitvah Odloka o zazidalnem načrtu Prešernova – Drevored 1.maja v Izoli  se objavi v Uradnih objavah Občine Izola.

3.
Sklep velja takoj.


Župan
mag. Igor KOLENC





Sklep prejmejo:                                                                                                   	
1.	Urad za urejanje prostora,
2.	v zbirko dokumentarnega gradiva,
3.	arhiv

